Gdje su pare iz Ljubljanske banke? 18/7/02 - 2002-07-18
Predsjednik Slovenije Milan Kučan u Sarajevu razgovarao sa Predsjedništvom BiH, izmedju ostalog, i o preostalom dugu štedišama Ljubljan
Predsjednik Slovenije Milan Kučan, koji boravi u jednodnevnoj posjeti BiH, razgovarao je danas sa članovima BH Predsjedništva o aktuelnoj situaciji u BiH i odnosima ozmedju dvije zemlje. Predsjedavajući Predsjedništva BiH Beriz Belkić uručio je predsjedniku Slovenije zahvalnicu članova Predsjedništva BiH za njegove lične zasluge za unaprjeđenje međudržavnih odnosa između BiH i Slovenije. Belkić je kazao da su današnji razgovori bili prijateljski, otvoreni i iskreni. Konstatirano je da su odnosi izmedju dvje zemlje prijateljski, i postignuta je suglasnost da je u BiH očigledan napredak u znatnom broju oblasti. Kučan je kazao da njegova današnja posjeta Sarajevu znači potvrdu prijateljskih odnosa između BiH i Slovenije: Danas dolazim sa porukom da Slovenija želi da je BiH i dalje smatra prijateljskom zemljom. Smatram da su dobri politički odnosi, u prvom redu bilateralni odnosi naše dvije zemlje, dobra investicija za budućnost Evrope i čitavog svijeta, rekao je on. Kučan je naglasio da Slovenija razmišlja o BiH kao o partneru u evroatlantskim odbrambenim strukturama i kao o budućem partneru u Evropskoj uniji. On je istakao da je došlo vrijeme da vlade dvije zemlje na bilateralnoj osnovi pokušaju riješiti problem duga štedišama Ljubljanske banke. Rješenje je u traženju sporazuma koji će uzeti u obzir interese obiju država. Potezi koji će zatrovati atmosferu neće ništa riješiti, već samo uzrokovati dodatne teškoće, rekao je Kučan. Tokom susreta ukazano je na potrebu daljeg jačanja ekonomske saradnje dvije zemlje, te ocijenjeno da postoji realna šansa za unaprjeđenje ekonomske saradnje sa susjednim zemljama, budući da je BiH potpisala trgovinske sporazume sa svim državama na prostoru bivše Jugoslavije.